बाजारों में खासकर साड़ी, चूड़ी, आभूषणों की दुकानों पर महिलाओं की भीड़ रहीं। गोलघर, सिटी माल, मोहद्दीपुर, आर्यनगर, शाहपुर, राप्तीनगर, घंटाघर, असुरन आदि जगहों पर लगने वाली साड़ियों व सौंदर्य प्रसाधन की दुकानों पर बड़ी संख्या में महिलाएं पहुंचीं और मनपसंद खरीदारी कीं। फल की भी खरीदारी की गई। फलों के दाम में त्योहार को लेकर कोई तेजी नहीं देखी गई। केवल सेब में 20 रुपये और अनार में 10 रुपये की तेजी देखी गई। दुकानदारों के अनुसार यह तेजी त्योहार के चलते नहीं फलों की कम आवक के चलते है।